text: وزیراعظم نے زور دے کر کہا کہ قومیں اس وقت تک ترقی نہیں کرسکتیں جب تک وہ اپنی تاریخ اور وراثت کی قدر نہ کریں۔ انہوں نے مزید کہا کہ جو قومیں اپنی وراثت کو پیچھے چھوڑ دیتی ہیں وہ اپنی شناخت کھودیتی ہیں۔ وزیراعظم نے کہا کہ جب بھارت آزاد نہیں تھا اس وقت اس کے علم اور روایات کو ، جیسے یوگا اور آیوروید کو کم تر کرنے کی کوشش کی گئی۔ وزیراعظم نے کہا کہ حکومت ملک کے ہر ضلع میں آیوروید اسپتال قائم کرنے کیلئے کام کررہی ہے۔ انہوں نے کہا کہ پچھلے تین برسوں 65 سے زیادہ آیوش اسپتال تیار کئے گئے ہیں۔